
Ymateb yn feirniadol i erthygl, gan roi tystiolaeth o wybodaeth a dealltwriaeth gadarn o themâu sy’n gysylltiedig ag addysgu’r Gymraeg yn y sector cyfrwng Saesneg.

Yn ystod y traethawd hwn, bwriedir gwerthuso a chynnig sylwebaeth fanwl a feirniadol ar themâu sydd yn gysylltiedig ag addysgu’r Gymraeg yn y sector cyfrwng Saesneg trwy gyfeirio at erthygl Dr W. Gwyn Lewis (2011). Mae’r erthygl yn ymwneud â’r canfyddiadau a ddarganfuwyd Lewis, (2011) o ddwyieithrwydd. Cyniga Lewis, (2011) ddiffiniadau amrywiol gan ysgolheigion megis Baker, (2006) a Gracía, (2009). Trafoda Lewis (2011) themâu sydd yn gysylltiedig ag addysgu Cymraeg yn y sector cyfrwng Saesneg megis trochi iaith a thrawsieithu. Ystyrir mai pwrpas Lewis (2011) wrth ysgrifennu’r erthygl hon yw ymgyfarwyddo’r darllenydd a phosibiliadau datblygu iaith ychwanegol yn yr ysgol gan ddefnyddio dulliau gwahanol.  
Yr hyn a gwelir yn yr erthygl yw bod angen “ddiffiniad cliriach o’r hyn a olygir wrth addysg cyfrwng Cymraeg a dwyieithog” (Lewis, 2011, t.68). Er hynny, cynigir amrywiaeth o ddiffiniadau gwahanol wrth ymwneud a dwyieithrwydd gan ysgolheigion. 
Dyfynnir dwyieithrwydd ar wefan geiriadur Oxford (2019) fel “Fluency in or use of two languages” sydd yn cefnogi'r hyn a ddywed Bloomfield (1933, dyfynnwyd yn Baker, 2006) fel y gallu i drafod dwy iaith gyda rheolaeth.
I fynd ymhellach â hyn, dywed Grosjean (2010) mai’r defnydd o ddwy iaith yn gyson pob dydd yw’r diffiniad o fod yn ddwyieithog. Yn debyg i’r hyn a dywed Grosjean (2010) cyfeiria Oestreicher (1974, dyfynnwyd yn Hoffmann, 2014) at fod yn ddwyieithog fel meistrolaeth gyflawn o ddwy iaith wahanol, felly mae Oestreicher o’r farn nad ydy gallu siarad dwy iaith o safon isel yn ddigon ond yn hytrach mae’n rhaid bod unigolyn wedi’u meistroli. Ar yr un pegwn, diffinia Fishman et al (1971, dyfynnwyd yn Beardsmore, 1986) dwyieithrwydd fel y gallu i drafod mewn dwywaith gyda’r un safon.
Cydnabydda Baker (2011) y gwahaniaeth rhwng y gallu sydd gan berson i siarad mewn mwy nag un iaith ond y gwahaniaeth o ddim ond siarad un iaith o ddydd i ddydd yn gyson. Yn yr un modd ystyria Baker (2011) hefyd y gallu sydd gan unigolyn i siarad yn fwy nag un iaith ond bydd y gallu sydd gan yr unigolion yn gyfyngedig.
Pan sonia am ddwyieithrwydd dywed Grigg bod dwyieithrwydd yn fwy nag dim ond cael y gallu i gynnal sgwrs yn y ddwy iaith, ond yn hytrach y gallu i ddeall gwerthoedd a diwylliannau’r iaith, (Grigg, 2015). Aeth ymlaen i nodi mai mewn cyd-destun ysgol, mae bod yn ddwyieithog yn golygu'r gallu i ddarllen ac i ysgrifennu mewn dwy iaith at lefel gallu disgwyliedig eu hoedran nhw, (Grigg, 2015). 
Amlinella Donaldson, (2015) ymwybyddiaeth gadarn o bwysigrwydd addysgu’r Gymraeg fel ail iaith yn ysgolion yng Nghymru, “Mae’r manteision diwylliannol, gwybyddol ac ymarferol o ddysgu Cymraeg fel iaith fyw yn cynnig dadl gref o blaid ei chynnwys yn elfen orfodol yn y cwricwlwm ysgol” (Donaldson, 2015, t.58).
Cytuna Fishman (1976, dyfynnwyd yn González, 2008) bod dwyieithrwydd yn darparu cyfleoedd economaidd i unigolion sydd yn gymwys mewn dwy iaith.
Rhaid felly ystyried yr hyn a ddywed rhieni disgyblion plant yng Nghymru yn sail dysgu Cymraeg fel iaith ychwanegol. Yr hyn a noda Rhieni Dros Addysg Cymraeg (dyddiad anhysbys, dyfynnwyd yn Donaldson, 2015) yw bod fod yn ddwyieithog yn fantais i ddisgyblion ac felly yn rhoi disgyblion mewn sefyllfa dda wrth fynd allan i’r byd gwaith gan eu bod yn agor nifer o ddrysau iddynt. Cydnabydda Llywodraeth Cymru (2009, dyfynnwyd yn Lewis, 2011) bwysigrwydd bod y gymuned y tu allan i’r ysgol yn dylanwadu ar sicrhau bod unigolion yn ehangu ar eu gallu i fod yn ddwyieithog.
I fynd ymhellach â hyn, gwêl o ymchwil a gasglwyd o adroddiad Bullock DES (1975, dyfynnwyd yn Thompson, 2000) yw bod gwerth uniongyrchol o fod yn ddwyieithog, ac felly cydnabydda dylai ysgolion mabwysiadu agwedd cadarnhaol o gefnogi iaith gartref y disgyblion hyd yn oed os bod yn wahanol i iaith yr ysgol.
Cyfeiria García (2009) at ddwyieithrwydd fel gwersi sydd yn darparu’r cyfle i unigolion i werthfawrogi ac i ddeall ieithoedd eraill gan ddarparu cyfloedd ystyrlon a chyfiawn. Dadleua Gracía (2009) hefyd bod dysgu iaith ychwanegol yn fodd o werthfawrogi traddodiadau unigryw gwledydd eraill.
Amlyga Grigg (2015) bod y rheiny sydd yn ddwyieithog o fantais i gymharu ag eraill sydd dim ond ag un iaith. Ystyria Grigg (2015) bod manteision personol yng nghanolbwynt i ddwyieithrwydd, hynny yw’r gallu i gysylltu â phobl ar draws y byd mewn ieithoedd gwahanol, a hefyd yr hyblygrwydd o’r gallu i deithio’r byd wrth allu cyfathrebu yn iaith y wlad. Tanlinella Grigg (2015) hefyd y nifer o ddrysau sydd yn agor i unigolion a fwy nag un iaith wrth ymgeisio am swyddi gan fod gallu cyfathrebu ac ysgrifennu mewn mwy nag un iaith yn rhoi cyflogwyr mewn sefyllfa dda.
Cytuno gwna BBC Cymru Fyw (2017) wrth ymdrin ag unigolyn sydd wedi astudio tua 50 o ieithoedd gwahanol. Cydnabydda BBC Cymru Fyw (2017) bod dysgu ieithoedd gwahanol wedi rhoi amrywiaeth o gyfleodd gwahanol i’r unigolyn wrth deithio ar draws y byd. 
Canfyddwyd hefyd bod manteision i’r meddwl wrth fod yn ddwyieithog. Awgrymir bod dysgu mwy nag un iaith yn sicrhau bod yr ymennydd yn datblygu ac o ganlyniad mae’r cof a rhychwant sylw unigolion yn gwella, (Best Start, 2014). Aeth Best Start (2014) ymlaen i ddweud bydd yr unigolion hynny ddwywaith yn fwy tebygol o allu datrys problemau, y gallu i fod yn greadigol ac yn fwy tebygol o swyddi yn y dyfodol.
Wrth symud ymlaen ymhellach a hyn, canfuwyd ymchwil gan Peal a Lambert (1962, dyfynnwyd yn Baker, 2006) bod fod yn ddwyieithog yn arwain at fanteision gwybyddol yn hytrach na’r gallu i siarad un iaith yn unig. 
Dengys wybodaeth o Vygotsky (1962, dyfynnwyd yn Baker, 1988) bod iaith fel canolbwynt i ddatblygiad gwybyddol plentyn. O ganlyniad cytuna gwna Peal a Lambert (1962, dyfynnwyd yn Baker, 2006) gyda’r hyn a ddywed Vygotsky (1962, dyfynnwyd yn Baker, 1988) bod dwyieithrwydd yn galluogi amrywiaeth o fanteision gwybyddol yn ogystal â manteision o ddydd i ddydd. Er hynny, dadleua Piaget (1955, dyfynnwyd yn Baker, 1988) nad yw iaith mor arwyddocaol â beth ddywed Vykotsky.


Trafoda Lewis (2011) themâu megis termau ffurfiau gwan a chryf yng nghyd-destun addysgu dwyieithog. Cyfeiria Baker, (2006, dyfynnwyd yn Lewis, 2011) am ffurfiau addysgu cryf a gwan wrth sôn am addysgu dwyieithog. Wrth ymdrin â’r ffurfiau hyn, cydnabydda Baker, (2006, dyfynnwyd yn Lewis, 2011) mai trwy’r dull trochi iaith mae’r canlyniad orau i sicrhau bod y disgyblion yn ddwyieithog sydd yn digwydd mewn ysgolion Cymraeg. Ar y llaw arall, yn ôl Baker (2006, dyfynnwyd yn Lewis, 2011) mae’r rhaglen ‘mainstream’ sydd i’w weld mewn ysgolion Saesneg ddim yn arwain at y canlyniad orau o ran sicrhau bod disgyblion yn ddwyieithog.  
Wrth sôn am ysgolion Saesneg, cyfeiria Baker (2006, dyfywnnwyd yn Lewis, 2011, t.70) ato fel system “drip-feed” lle ceir hanner y gwersi yn eu hail iaith, felly Cymraeg mewn ysgolion cyfrwng Saesneg. Cydnabydda Baker (2006, dyfynnwyd yn Lewis, 2011) at y system hon o addysgu ail iaith fel dull sydd ddim yn llwyddiannus gan nad yw’n cynnig digon o gyfleoedd i ddisgyblion i ddysgu iaith ychwanegol yn llwyddiannus. 
Datgela Lewis (2011) ffurf addysgu o drochi iaith yn ogystal â ffurfiau ‘cryf’ yw’r dulliau mwyaf effeithiol yng Nghymru yn seiliedig ag addysgu’r Gymraeg ac addysg ddwyieithog.  Esbonia Lewis (2004, dyfynnwyd yn Lewis, 2011) y ddarpariaeth o addysgu disgyblion o gartrefi di Gymraeg law yn llaw a disgyblion iaith gyntaf Cymraeg yn yr un dosbarth. Atega Lewis (2011) y modd mai anelu at atgyfnerthu’r lefel o iaith Gymraeg sydd ar gael i ddisgyblion sydd yn dod o gartrefi uniaith Cymraeg. Ar y llaw arall noda Lewis (2011) mai addysg drochi sydd ar gael i ddisgyblion sydd yn dod o gartrefi di Gymraeg wrth ymdrin ar gymysg o ddisgyblion uniaith Gymraeg a di-gymraeg mewn dosbarthiadau. Cydnabyddir gan Lywodraeth Cymru, (2009, dyfynnwyd yn Lewis, 2011) mai un o brif sialensiau sydd yn gwynebu ysgolion yw’r her o sicrhau bod y disgyblion hynny sydd yn dod o gartrefi uniaith Cymraeg yn cael eu herio’n ddigonol mewn dosbarthiadau lle bu trochi iaith ar waith wrth geisio datblygu ail iaith y niferoedd eraill yng nghyd-destun trochi iaith.
Cydnabydda BBC Cymru Fyw (2015) bod y dull trochi yn fodd angenrheidiol wrth geisio dysgu iaith ychwanegol ac er mwyn sicrhau bod y disgyblion hynny yn datblygu i fod yn ddwyieithog. 
Cydnabydda Baker a Gracia (2006 a 2009, dyfynnwyd yn Lewis, 2011) bod trochi iaith wedi ei addasu yng Nghanada yn y 60au fel rhan o arbrawf i geisio datblygu’r iaith leiafrifol, er hynny eu bod wedi eu hehangu i Ewrop gan ddim ond enwi rhai. Ystyria Cummins (2008, dyfynnwyd yn Lewis, 2011) pwysigrwydd y dull o drochi iaith ar draws y byd lle bu iaith leiafrifol yn cael ei ddatblygu er mwyn ceisio ddatblygu i fod yn ddwyieithog.
Cydnabydda Javier (2007) manteision trochi iaith gan ei fod yn rhoi cyfle amhrisiadwy i unigolion i ymgymryd â chyfleoedd yn economaidd ac yn addysgol, hynny yng nghyd dywed hefyd bod trochi iaith yn fuddiol i bawb sydd yn ymgymryd â’r system. Yn debyg i hyn, noda Chen (2018) mai’r ffordd orau o ddysgu iaith ychwanegol yw mewn rhaglenni megis trochi iaith. Mae Chen (2018) hefyd o’r farn mai’r cynharaf mae unigolion yn cael eu cyflwyno i iaith newydd trwy’r rhaglen trochi'r gorau gyd. Yn debyg i hyn dywed Midgley (2017) os bod yr amgylchedd yn un sydd yn gadarnhaol ac yn neilltuo amser penodol i ddisgyblion i ddysgu iaith ychwanegol wedyn cydnabyddir mai’r amser orau i gyflwyno’r disgyblion i iaith arall yw yn ifanc. Boed hynny, cydnabyddir gan  Midgley (2017) os mai dysgu’n hunan gyfeiriol mae unigolyn yn dysgu iaith ychwanegol wedyn y dylai gwneud hynny yn ystod oedolyn, ond wrth ddweud hynny argymhellir y ffordd orau o ddysgu iaith ychwanegol fydd yn ifanc os bod y gefnogaeth angenrheidiol yna gyda’r unigolion.
Wedi dweud hynny, cydnabydda Estyn (2006) bod trochi iaith yn dibynnu ar nifer o ffactorau i ymwneud a gallu'r athro i gyflwyno Cymraeg i ddisgyblion o ysgolion cyfrwng Saesneg, yn ogystal â pharodrwydd y disgyblion i ddysgu a chymorth sydd gan y disgyblion yn y cartref.
Yr hyn a ddywed Estyn (2006) yw bod llwyddiant cyson wedi bod o ganlyniad i addysgu Cymraeg i ddisgyblion o gartrefi Saesneg o’r meithrin yr holl ffordd trwy’r ysgol.  
Eithr ymlaen nawr i son am y dull trawsieithu; cydnabydda Lewis (2011) bod y dull drawsieithu yn arwyddocaol ac yn parhau i fod o werth i ddisgyblion yng Nghymru. Awgryma Williams (1994, dyfynnwyd yn Lewis, 2011) a Baker (2003, dyfynnwyd yn Lewis, 2011) y manteision sydd ar gael o achos drawsieithu gan eu bod yn galluogi disgyblion i fynd i’r afael o unrhyw ddarn o waith ysgrifenedig heb wir gwybod beth yw ei neges. Ystyria Gracia (2009, dyfynnwyd yn Lewis, 2011) trawsieithu i fod yn un o’r dulliau mwyaf effeithiol ac amlycaf sydd ar gael mewn ysgolion dwyieithog.
Cydnabydda Eurydice (2006, dyfynnwyd yn Lewis, 2011) a Marsh, (2008, dyfynnwyd yn Lewis, 2011) mai gwir ddefnydd CLIL mewn dosbarthiadau yw ymgorffori ail iaith disgyblion trwy ymwneud ac iaith a chynnwys. O ran CLIL cydnabydda Gracía (2009, dyfynnwyd yn Lewis, 2011) ei fod yn gallu gwella gallu gwybyddol disgyblion wrth iddyn nhw addysgu iaith ychwanegol. Amlyga Coyle (2007, dyfynnwyd yn Baker, 2011) fod CLIL yn cael eu defnyddio mewn dros dri deg o wledydd Ewropeaidd.
[bookmark: cysill]Cydnabydda Cymraeg (2017) bod angen gwaith sylfaenol ar Gymru er mwyn gwireddu eu nod o gynyddu i filiwn o siaradwyr Cymraeg erbyn 2050, gan sicrhau bod mwy o wasanaethau trwy gyfrwng y Gymraeg yn ogystal â sicrhau bod yr iaith yn cael eu trafod yn rheolaidd mewn gweithdai ac mewn amgylchiadau cymdeithasol. Gyda hynny mewn cof rhaid sicrhau bod ysgolion cyfrwng Saesneg yn ceisio annog i’w disgyblion dysgu Cymraeg yn yr ysgol.
Atega adroddiad gan BBC News (2019) am y newidiadau arfaethedig sydd ar waith er mwyn i’r cwricwlwm newid yn 2020 i ddisgyblion ail iaith Cymraeg i astudio’r Gymraeg fel ail iaith rhagor. Er hynny, ni fydd y disgwyliadau ar gyfer y disgyblion hyn fod o’r un safon a’r disgyblion iaith gyntaf. O ganlyniad bydd Cymraeg fel ail iaith yn cael ei ohirio o’r cwricwlwm. Oblegid hyn, rhaid sicrhau bod safon athrawon o’r lefel uchaf posibl wrth iddyn nhw fod yn gyfrifol am addysgu Cymraeg i’r dysgwyr. Noda BBC News (2019) y pryder sydd yng nglŵm a safon iaith ddarpar athrawon yn ogystal ag athrawon profiadol wrth addysgu’r Gymraeg. 
Er mwyn addysgu’r Gymraeg mewn ysgolion cyfrwng Saesneg ac er mwyn sicrhau bod pob disgybl yn gadael yr ysgol yn gwbl hyderus wrth drafod yn yr iaith Gymraeg, cydnabydda Llywodraeth Cymru (2018) ei bod hi’n allweddol bod y safon ac ansawdd o addysgu Cymraeg yn uchel er mwyn rhoi’r cyfleodd gorau phosib i ddisgyblion sydd yn datblygu eu defnydd o’r Gymraeg.
Wrth ddod i gasgliad, cyflwynwyd gan Lewis (2011) y canfyddiadau ar gyfer y materion megis trochi iaith a dwyieithrwydd yn glir yn yr erthygl gan sicrhau bod ddiffiniadau gan gwahanol ysgolheigion wedi eu trosglwyddo yn glir. Wedi dweud hynny, byddai wedi bod yn ddefnyddiol petai Lewis (2011) wedi gwneud defnydd o arfer dda o bwysigrwydd addysgu Cymraeg mewn ysgolion cyfrwng Saesneg yng Nghymru. Roedd y drafodaeth yn ymwneud a’r canfyddiadau allweddol megis ffyrdd cryf a gwan, onid petai wedi bod yn ddefnyddiol i ymestyn ar y termau hyn er mwyn ennyn fwy o ddealltwriaeth.

